ՆԱԽԱԳԻԾ

ՀԱՅԱUՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

ՈՐՈՇՈՒՄ

------ --------------------------- 2019 թ. № -Ա

ՍՊՈՐՏԻ ԲՆԱԳԱՎԱՌՈՒՄ ՆՇԱՆԱԿԱԼԻ ՆՎԱՃՈՒՄՆԵՐ ՈՒՆԵՑՈՂ

ՄԻ ՇԱՐՔ ՔԱՂԱՔԱՑԻՆԵՐԻ ՇԱՐՔԱՅԻՆ ԿԱԶՄԻ ՊԱՐՏԱԴԻՐ ԶԻՆՎՈՐԱԿԱՆ ԾԱՌԱՅՈՒԹՅԱՆ 2019 ԹՎԱԿԱՆԻ ԱՄԱՌԱՅԻՆ ԶՈՐԱԿՈՉԻՑ

ՏԱՐԿԵՏՈՒՄ ՏԱԼՈՒ ՄԱUԻՆ

Համաձայն «Զինվորական ծառայության և զինծառայողի կարգավիճակի մասին» Հայաստանի Հանրապետության օրենքի 22‑րդ հոդվածի 5-րդ մասի և Հայաստանի Հանրապետության կառավարության 2018 թվականի ապրիլի 12-ի № 450-Ն որոշման հավելվածի 5-րդ կետի 4-րդ ենթակետի ու 6-րդ կետի՝ Հայաuտանի Հանրապետության կառավարությունը որոշում է.

1. շարքային կազմի պարտադիր զինվորական ծառայության 2019 թվականի ամառային զորակոչից տարկետում տալ հետևյալ քաղաքացիներին.

**1)** **մինչև 2020 թվականի ամառային զորակոչը՝**

1) Ալին Ֆուլլեր Հեսսին (ծնված` 1994 թվականի հունվարի 20-ին, հաշվառման հասցեն` քաղ. Երևան, Աբովյան 9),

2) Կրիս Քայլ Յանկուին (ծնված` 1994 թվականի հուլիսի 20-ին, հաշվառման հասցեն` քաղ. Երևան, Աբովյան 9),

3) Էնդրյու Մրֆի Չրաբասցին (ծնված` 1994 թվականի հունիսի 14-ին, հաշվառման հասցեն` քաղ. Երևան, Աբովյան 9),

4) Լուկաս Ջեյմս Ֆիշերին (ծնված` 1994 թվականի հոկտեմբերի 29-ին, հաշվառման հասցեն` քաղ. Երևան, Աբովյան 9),

**2)** **մինչև 2021 թվականի ամառային զորակոչը՝**

1) Անդրե Մ Քորիի Սփայթին (ծնված` 1995 թվականի փետրվարի 17-ին, հաշվառման հասցեն՝ քաղ. Երևան, Աբովյան 9),

2) Արկադի Սուրենի Մկրտիչյանին (ծնված` 1995 թվականի սեպտեմբերի 10-ին, հաշվառման հասցեն՝ քաղ. Երևան, Աբովյան 9),

**3)** **մինչև 2022 թվականի ամառային զորակոչը՝**

1) Ստիվեն Քոյ Բրոդերիկի Էնոչին (ծնված` 1997 թվականի սեպտեմբերի 18-ին, հաշվառման հասցեն՝ քաղ. Երևան, Աբովյան 9),

2) Արամ Սերոպ Սերոպ Արամի Արսլանյանին (ծնված` 1998 թվականի մարտի 30-ին, հաշվառման հասցեն՝ քաղ. Երևան, Աբովյան 9),

3) Կրիկոր Էնթոնի Միքաելի Կուրդօղլյանին (ծնված` 1997 թվականի հոկտեմբերի 27-ին, հաշվառման հասցեն՝ քաղ. Երևան, Աբովյան 9),

4) Մեթյու Ռիչարդ Քրիստոֆեր Ջոնի Մադոյանին (ծնված` 1997 թվականի փետրվարի 5-ին, հաշվառման հասցեն՝ քաղ. Երևան, Աբովյան 9),

5) Կարրեն Գարի Գրիգոր Գոկորի Չիվիչյանին (ծնված` 1996 թվականի հուլիսի 17-ին, հաշվառման հասցեն՝ քաղ. Երևան, Աբովյան 9),

6) Գաբրիել Հակոբ Արթինի Աճեմյանին (ծնված` 1998 թվականի հուլիսի 29-ին, բնակության վայրը՝ ԱՄՆ, Կալիֆոռնիա),

7) Մահրան Հարությունի Ներսեսին (ծնված` 1996 թվականի հունիսի 27-ին, հաշվառման հասցեն՝ քաղ. Երևան, Աբովյան 9)։

ՀԻՄՆԱՎՈՐՈՒՄ

«ՍՊՈՐՏԻ ԲՆԱԳԱՎԱՌՈՒՄ ՆՇԱՆԱԿԱԼԻ ՆՎԱՃՈՒՄՆԵՐ ՈՒՆԵՑՈՂ

ՄԻ ՇԱՐՔ ՔԱՂԱՔԱՑԻՆԵՐԻ ՇԱՐՔԱՅԻՆ ԿԱԶՄԻ ՊԱՐՏԱԴԻՐ ԶԻՆՎՈՐԱԿԱՆ ԾԱՌԱՅՈՒԹՅԱՆ 2019 ԹՎԱԿԱՆԻ ԱՄԱՌԱՅԻՆ ԶՈՐԱԿՈՉԻՑ

ՏԱՐԿԵՏՈՒՄ ՏԱԼՈՒ ՄԱUԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ

«Սպորտի բնագավառում նշանակալի նվաճումներ ունեցող մի շարք քաղաքացիների շարքային կազմի պարտադիր զինվորական ծառայության 2019 թվականի ամառային զորակոչից տարկետում տալու մասին» Հայաստանի Հանրապետության կառավարության որոշման ընդունումը պայմանավորված է այն հանգամանքով, որ որոշման նախագծով ներկայացված քաղաքացիներին, որոնք հանդես են գալիս բասկետբոլի Հայաստանի Հանրապետության ազգային հավաքական թիմերում, Հայաստանի Հանրապետության կառավարության տարբեր որոշումներով տարկետում է տրվել մինչև 2019 թվականի ամառային զորակոչը, և անհրաժեշտություն է առաջացել երկարաձգելու նրանց տարկետման ժամկետը։

* 1994 թվականին ծնված Ալին Ֆուլլեր Հեսսին, Կրիս Քայլ Յանկուին, Էնդրյու Մրֆի Չրաբասցին և Լուկաս Ջեյմս Ֆիշերին տարկետում է տրվել Հայաստանի Հանրապետության կառավարության 2017 թվականի սեպտեմբերի 7-ի № 1098-Ա որոշմամբ, և անհրաժեշտություն է առաջացել երկարաձգելու նրանց տարկետման ժամկետը մինչև 2020 թվականի ամառային զորակոչը։
* Նույն որոշմամբ տարկետում է տրվել նաև 1995 թվականին ծնված Արկադի Սուրենի Մկրտիչյանին, և անհրաժեշտություն է առաջացել երկարաձգելու նրա տարկետման ժամկետը մինչև 2021 թվականի ամառային զորակոչը: Անդրե Մ Քորիի Սփայթին տարկետում է տրվել Հայաստանի Հանրապետության կառավարության 2016 թվականի սեպտեմբերի 15-ի № 962-Ա որոշմամբ, և անհրաժեշտություն է առաջացել նրա տարկետման ժամկետը նույնպես երկարաձգելու մինչև 2021 թվականի ամառային զորակոչը:
* Ստիվեն Քոյ Բրոդերիկի Էնոչին տարկետում է տրվել Հայաստանի Հանրապետության կառավարության 2016 սեպտեմբերի 15-ի № 962-Ա որոշմամբ։ Արամ Սերոպ Սերոպ Արամի Արսլանյանին, Կրիկոր Էնթոնի Միքաելի Կուրդօղլյանին, Մեթյու Ռիչարդ Քրիստոֆեր Ջոնի Մադոյանին, Կարրեն Գարի Գրիգոր Գոկորի Չիվիչյանին, Գաբրիել Հակոբ Արթինի Աճեմյանին և Մահրան Հարությունի Ներսեսին տարկետում է տրվել Հայաստանի Հանրապետության կառավարության 2016 թվականի սեպտեմբերի 29-ի № 993-Ա որոշմամբ։ Անհրաժեշտություն է առաջացել երկարաձգելու նշված քաղաքացիների տարկետման ժամկետը մինչև 2022 թվականի ամառային զորակոչը։

Հայաստանի Հանրապետության հավաքական թիմերում ընդգրկված լավագույն մարզիկների պարտադիր զինվորական ծառայության զորակոչից տարկետում տալը կնպաստի սպորտի բնագավառի բնականոն գործունեությանը և բարձր մարզական արդյունքների ձեռքբերմանը: Սույն որոշման նախագիծը կազմված է՝ ելնելով վերոհիշյալից և հիմք ընդունելով Հայաստանի Հանրապետության կառավարության 2018 թվականի ապրիլի 12-ի № 450-Ն որոշման 5-րդ կետի պահանջները։

Վերը նշված քաղաքացիները հաշվառված են Երևանի Կենտրոնի տարածքային զինվորական կոմիսարիատում:

ՏԵՂԵԿԱՆՔ

«ՍՊՈՐՏԻ ԲՆԱԳԱՎԱՌՈՒՄ ՆՇԱՆԱԿԱԼԻ ՆՎԱՃՈՒՄՆԵՐ ՈՒՆԵՑՈՂ

ՄԻ ՇԱՐՔ ՔԱՂԱՔԱՑԻՆԵՐԻ ՇԱՐՔԱՅԻՆ ԿԱԶՄԻ ՊԱՐՏԱԴԻՐ ԶԻՆՎՈՐԱԿԱՆ ԾԱՌԱՅՈՒԹՅԱՆ 2019 ԹՎԱԿԱՆԻ ԱՄԱՌԱՅԻՆ ԶՈՐԱԿՈՉԻՑ

ՏԱՐԿԵՏՈՒՄ ՏԱԼՈՒ ՄԱUԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԵՏԱԿԱՆ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԷԱԿԱՆ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ

«Սպորտի բնագավառում նշանակալի նվաճումներ ունեցող մի շարք քաղաքացիների շարքային կազմի պարտադիր զինվորական ծառայության 2019 թվականի ամառային զորակոչից տարկետում տալու մաuին» Հայաստանի Հանրապետության կառավարության որոշման ընդունման կապակցությամբ Հայաստանի Հանրապետության պետական բյուջեում ծախսերի ու եկամուտների էական ավելացում կամ նվազեցում չի նախատեսվում:

ՏԵՂԵԿԱՆՔ

«ՍՊՈՐՏԻ ԲՆԱԳԱՎԱՌՈՒՄ ՆՇԱՆԱԿԱԼԻ ՆՎԱՃՈՒՄՆԵՐ ՈՒՆԵՑՈՂ

ՄԻ ՇԱՐՔ ՔԱՂԱՔԱՑԻՆԵՐԻ ՇԱՐՔԱՅԻՆ ԿԱԶՄԻ ՊԱՐՏԱԴԻՐ ԶԻՆՎՈՐԱԿԱՆ ԾԱՌԱՅՈՒԹՅԱՆ 2019 ԹՎԱԿԱՆԻ ԱՄԱՌԱՅԻՆ ԶՈՐԱԿՈՉԻՑ

ՏԱՐԿԵՏՈՒՄ ՏԱԼՈՒ ՄԱUԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ՆՈՐՄԱՏԻՎ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԿԱՄ ԳՈՐԾՈՂ ԻՐԱՎԱԿԱՆ ԱԿՏԵՐՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ԱՆՀՐԱԺԵՇՏՈՒԹՅԱՆ ՄԱՍԻՆ

«Սպորտի բնագավառում նշանակալի նվաճումներ ունեցող մի շարք քաղաքացիների շարքային կազմի պարտադիր զինվորական ծառայության 2019 թվականի ամառային զորակոչից տարկետում տալու մաuին» Հայաստանի Հանրապետության կառավարության որոշման ընդունման կապակցությամբ այլ նորմատիվ իրավական ակտերի ընդունման կամ գործող իրավական ակտերում փոփոխություններ կատարելու անհրաժեշտություն չկա: